**MatchPol** -Projektforslag til Bachelorprojekt.

Udfyldes af praksis/forsknings- og udviklingsmiljø

Kryds gerne flere af, hvis projektet kan udarbejdes af flere professioner:

|  |  |  |  |
| --- | --- | --- | --- |
| Jordemoder |  | Folkeskolelærer |  |
| Ergoterapeut | x | Offentlig Administration |  |
| Sygeplejerske |  | Ernæring og Sundhed |  |
| Socialrådgiver |  | Fysioterapeut |  |
| Global Nutrition and Health |  | Radiograf |  |
| Katastrofe og risikomanager |  | Laborant og procesteknolog |  |
| Bioanalytiker |  |  |  |

|  |
| --- |
|  |

Sæt kryds hvis projektet ønskes udarbejdet som et tværprofessionelt bachelorprojekt:

|  |
| --- |
| **Titel:**  God siddestilling i kørestol, som udgangspunkt for udførelse af daglige aktiviteter. |
| **Præsentation:**  Siddestillingskompagniet er et praksisfællesskab, der arbejder med kørestolsbrugeres siddestillinger, forebyggelse og afvikling af tryk- og vævsskader samt relationen imellem krop, hjælpemidler og aktivitetsudøvelse. |
| **Beskrivelse:**  Manuelle kørestole anvendes som udgangspunkt for udøvelse af hverdagsaktiviteter. Det kan fx dreje sig om stillesiddende, finmotoriske aktiviteter som at spise, at læse, at tale i telefon eller at se fjernsyn. Det kan også dreje sig om udøvelse af mere kraftbetonede aktiviteter, som når kørestolsbrugeren med udgangspunkt i den siddende stilling udøver aktiviteter, man normalt ville udføre stående. Det kan fx dreje sig om at tømme og fylde (op)vaskemaskine, rengøring, madlavning, havearbejde eller bare at drive kørestolen frem – enten med brug af ben eller arme. De mere kraftbetonede aktiviteter kan påvirke brugerens siddestilling som følge af tab af postural kontrol og stabilitet i den siddende stilling, hvorved udgangspositionen for aktivitetsudøvelse forringes (se evt. i bogen af Helle Dreier: ABSA s. 54 ff).  I traditionel sundhedsfaglig praksis er det ikke sædvanligt at rette opmærksomheden på, hvorledes kørestolens indstillingsmuligheder individuelt og vedvarende bedst muligt kan understøtte og optimere brugerens udgangspunkt for aktivitetsudøvelse.  Der mangler viden i praksis om, hvordan den optimale siddestilling i manuel kørestol kan understøttes gennem individuel tilpasning af den manuelle kørestol mht. at opnå en stabil siddestilling, der kan understøtte brugerens mulighed for at udøve såvel finmotoriske som kraftbetonede hverdagsaktiviteter uden at brugeren taber postural kontrol, ”falder sammen/glider ned”. |
| **Metode:**  Projektet kan undersøges ved hjælp af en ”laboratorie-agtig” tilgang, hvor de studerende selv agerer deltagere, udforsker og dokumenterer siddestillingen på egen krop via video-observationer.  Alternativt kan projektet undersøges med brug af observation og/eller intervention med fokus på brugerens mulighed for udøvelse af hverdagsaktiviteter og på kvaliteten af den siddende stilling i manuel kørestol. |
| **Tidshorisont:**  Ingen |
| **Henvendelse om projektforslaget**  Ingen specifikke krav |
| **Kontaktperson(er):**  Navn: Helle Dreier  Virksomhed: Siddestillingskompagniet, [www.siddestillingskompagniet.dk](http://www.siddestillingskompagniet.dk)  Email: [helle@siddestillingskompagniet.dk](mailto:helle@siddestillingskompagniet.dk)  Tlf. 29 26 09 87 |
| **Andre bemærkninger:**  Forslagsstiller bidrager gerne med yderligere introduktion til emnet.  Ref.:   * Ergonomi Sittande & rullstolar. Bengt Engström. * Dreier, Helle: ABSA – AktivitetsBaseret SiddestillingsAnalyse – Når hjælpemidler og aktiviteter kan forebygge vævsskader. * Sidder du godt? Brugerhåndbog. [www.tryksaar.dk](http://www.tryksaar.dk) |